Villa do Prinçipe

A **Villa do Prinçipe** ò ancón **Paxo do Dria Döia a Fasseu** a l'é unn-a de principali ville de Zena, fæta into Çinqueçénto inte na zöna che, à l'epoca da seu costruçion, a l'ea fêua da-e miâge da çittæ. 

Costruîa comme rescidénsa privâ do prinçipe amiràlio zeneize Dria Döia, ch'o gh'à ascì òspitou inperatôri e rè. a no l'é mai stæta censîa comme Palàçio di Rolli da Repùblica de Zena perché a l'ea unn-a villa suburbann-a e no un paxo çitadìn. Da-a seu reggia, posta verso o Câo de Faro, donde gh'é a Lanterna, o Dria Döia o mantéva a seu influensa in sciâ çittæ restando à distansa do Pâxo do Dûxe, donde i aristocràtici decidéivan i destin da çittæ dòppo a restauraçion da Repùblica oligarchica.

Dapeu o 2013, a Villa do Prinçipe o l'é de proprietæ do *Trust Doria Pamphilj*, un *trust* italian fæto da-a famiggia Doia, e a l'é averta a-o pùblico comme musêo.

## Descriçión

### Estèrno
A facciâ a nord da Stradda San Benéito a l'e animâ da un portâle fæto da o Perin de Vaga e da o Sirvio Cosin, con o stemma di Doia e l'iscriçión latinn-a "*Fundavit eam Altissimus*". A facciâ a sud, verso o mâ, a l'é un zeugo de de colonnati, terrasse e lögie, con unn-a asimmetria particolâre. A decoraçion esterna, perdûa, a l'à avuo unn-a grande influensa in scia a schêua de pitûa zeneize, dai Semin a-o Luca Cangiâxo.

### Intèrno

#### Lögia di Eröi
I afrésci e i stûcchi de argomento mitologico son stæti eseguî da-o Perin do Vaga, con *I Antenâti di Doia* e *E Virtu Romànn-e*. Queste pitûe ean za famose à l'época: finn-a o Zorzo Vasari o l'à scrito de lô.

#### Scîto do Prinçipe
*  Salón da Strasonâ di Giganti. A l'ea a sala principale do paxo do Dria Döia. Perin de Vaga o l'à fæto chi un capolavoro: A Strasonâ di Giganti.
* Sala da Caritæ Romana
* Camêra de Perseo
* Camêra di sacrifiçi
* Camêra do Cadmo
* Camêra do Zodiaco
* Sala do Paride
* Sala do Ercole

#### Scîto da Prinçipessa
* Salón do Nettun o do naufragio
* Sala da Psiche
* Sala da Aracne
* Sala do Filemone
* Sala do Fetonte
* Sala do Tributo
* Sala do Trionfo
* Sala di fæti de Prometeo
* Sala da Punizion

#### Galerîa Aurea
Fâeta costruî da-o sucesô do Dria, Gioàn Dria Doia, a Galeria Aurea a l'e unn-a tipologia de spàçio alonghîo quæ into Seiçénto a l'à sostituîo a Sala di Gigànti comme sala de rapresentansa. Realisâ da-o Batìsta Canton e da-o Luca Carlon into 1595. A galerîa a l'e dita "Aurea" pe-a doratua fæta da-o Loenso Sparzo.

### I giardìn
I giardìn na vòtta anavan da-o molo privou do Dria Doia, finn-a a-quæxi a-a Gêxa de San Rocco. Pe rifornì d'ægua e fontann-e da so villa, o Doia o l'ha fæto fâ in lâgo artificiâle (o Lagasso), quæ oua o no gh'e ci, ma quæ o dâ delongo o nomme a-o quartiere do Lagasso. O giardìn italian verso o mâ, restaurou recentemente, o conserve a Fontann-a a do Triton, de Gioàn Angiou Montorsoli, e a Fontann-a do Nettuno do Taddeo, Giuseppe a Battista Carlon into 1599-1601. A parte de giardìn in sciâ colìnn-a de San Ròcco a gh'eiva na votta de scaine, di ninfei e unn-a statua do Zove de éutto metri, conosciûa da-i zeneixi comme "O Gigante", à base da-a quæ o l'é stæto sepolto o Gran Roldan, o cân do Dria Doia. Questo giardìn o l'é anæto perduo pe-a costruçion da ferrovia into 1854 e do Hotel Miramare fæto da o Gino Coppedè into 1913, mentre a statua de Zove a l'é stata demolia into 1939.

## Vôxe corelæ
* Dria Doia
* Zêna

## Galerîa d'inmàgine

Villa del Principe - Gardens.jpg
Villa del Principe (portale).jpg
Villa del Principe Garden 10.JPG
Villa del Principe loggias 04.JPG
Villa del Principe Interior 01.JPG
Villa del Principe Terraces 02.JPG
Villa del Principe loggias 01.JPG
Villa del Principe Genoa 02.JPG
Villa del Principe Interior 02.JPG
Palazzo del Principe -loggia.jpg
Veduta del palazzo del principe Doria a Fassolo.jpg
Dracaena draco al Palazzo del Principe.jpg
Domenico pasquale cambiaso, parte del palazzo del principe doria, 1864.jpg
0397 - Genova - Giardino Palazzo Doria Pamphili - Foto Giovanni Dall'Orto, 23-Sett-2007.jpg
0398 - Genova - Giardino Palazzo Doria Pamphili - Foto Giovanni Dall'Orto, 23-Sett-2007.jpg
0410 - Genova - Palazzo Doria Pamphili - Foto Giovanni Dall'Orto, 23-Sett-2007.jpg
0409 - Genova - Palazzo Doria Pamphili - Caduta dei Giganti - Foto Giovanni Dall'Orto, 23-Sett-2007.jpg
0408 - Genova - Palazzo Doria Pamphili - Caduta dei Giganti - Foto Giovanni Dall'Orto, 23-Sett-2007.jpg
Perin del Vaga Caduta dei Giganti.jpg
Genova - Veduta dal Palazzo del Pincipe-Audot - da L'Italie..., Paris, Audot Fils, 1834-1837.jpg
Paolo Monti - Servizio fotografico (Genova, 1963) - BEIC 6362146.jpg
Paolo Monti - Servizio fotografico (Genova, 1964) - BEIC 6343249.jpg
Paolo Monti - Servizio fotografico (Genova, 1963) - BEIC 6355653.jpg
Paolo Monti - Servizio fotografico (Genova, 1963) - BEIC 6362145.jpg 
Luigi Garibbo, Veduta del palazzo del principe d'Oria a Fassolo, 19th century.jpg
Marcello Sparzo, gigante Piazza Principe 1903.jpg


## Nòtte


## Bibliografîa
* 
* 
* 
* 

## Âtri progètti

## Ligàmmi de fêua
* 

Categorîa:Architetûe de Zêna